Document ID: 31993D0196

KOMISSION PÄÄTÖS,
tehty 5 päivänä helmikuuta 1993,
eläinten terveyttä koskevista vaatimuksista ja eläinlääkärintodistuksista teurashevosten tuonnissa (93/196/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (), sellaisena kuin se on viimeksi muutettuna direktiivillä 92/361/ETY (), ja erityisesti sen 15 artiklan a kohdan ja 16 ja 18 artiklan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (), sellaisena kuin se on viimeksi muutettuna päätöksellä 92/438/ETY () ja erityisesti sen 14 artiklan,
sekä katsoo, että
neuvoston päätöksessä 79/542/ETY () sellaisena kuin se on viimeksi muutettuna komission päätöksellä 93/100/ETY (), on vahvistettu luettelo kolmansista maista, joista jäsenvaltiot sallivat tiettyjen eläinten, erityisesti hevoseläinten, tuonnin,
samoin olisi tarpeen ottaa huomioon tiettyjen tässä luettelossa olevien kolmansien maiden aluejako, joka sisältyy komission päätökseen 92/160/ETY (), sellaisena kuin se on muutettuna päätöksellä 92/161/ETY (),
kansalliset vastuulliset eläinlääkintäviranomaiset ovat sitoutuneet 24 tunnin kuluessa ilmoittamaan komissiolle ja jäsenvaltioille teleksillä, telefaksilla tai sähkeellä vahvistuksen Maailman eläintautijärjestön (OIE) A ja B luetteloissa mainittujen hevoseläinten tautien tai tartuntojen esiintymisestä tai rokotuspäätöksestä näitä tauteja vastaan tai aiheellisessa määräajassa kaikki ehdotukset muutoksiksi kansallisissa hevoseläinten tuonnissa sovellettavissa säännöissä,
teuraseläimiksi tarkoitettujen hevoseläinten tuontia varten vahvistettavia vaatimuksia sovelletaan, sanotun rajoittamatta neuvoston direktiivin 86/469/ETY () vaatimuksia, jonka mukaan mitään tyreostaattisia, estrogeenisiä, androgeenisiä tai gestageenisiä aineita ei käytetä hevoseläinten lihotustarkoituksessa,
teurastettavaksi tarkoitettujen hevoseläinten lähettämisessä tarvittavat todistukset on vahvistettu, sillä edellytyksellä, että eläimet on riittävän tarkasti merkitty ja tunnistettu; tämän vuoksi teurastettavaksi tarkoitetuille hevoseläimille olisi siis tarpeen laatia selkeä ja pysyvä merkki,
eri hevoseläinlajeilla on omat tunnusomaiset ominaisuutensa ja niiden tuonti sallitaan eri tarkoituksissa; tämän vuoksi olisi vahvistettava eläinten terveyttä koskevia erityisvaatimuksia teurastukseen tarkoitettujen hevoseläinten tuonnissa, näiden vaatimusten mukaan nämä eläimet kuljetetaan joko suoraan tai markkinapaikan tai kokoamiskeskuksen kautta teurastamoon teurastettaviksi, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on sallittava tuoda päätöksen 79/542/ETY liitteen I osassa olevasta kolmannesta maasta lähtöisin olevia teurastettavaksi tarkoitettuja hevoseläimiä, joilla on oltava poltolla tehty vähintään 3 millimetriä korkea selvä ja pysyvä "S"-merkki vasemman etujalan kaviossa, ja jotka täyttävät seuraavat vaatimukset:
i) ne on lähetetty suoraan teurastamoon teurastettaviksi seuraavan viiden päivän kuluessa saapumisestaan teurastamoon ja niiden on täytettävä tämän päätöksen liitteen I vaatimukset viimeistään kahdeksan päivän kuluessa saapumisestaan yhteisön alueelle. Kun hevoseläimet ovat merimatkalla yli kahdeksan päivää, jäsenvaltiot voivat päättää, että eläimet voidaan teurastaa 21 päivän kuluessa saapumisestaan teurastamoon, jos ne ovat teurastamossa virkaeläinlääkärin päivittäisessä valvonnassa. Jäsenvaltioiden on ilmoitettava näistä tapauksista komissiolle.
ii) jos ne ovat ennen teurastamista olleet markkinapaikoilla tai kokoamiskeskuksessa, niiden on täytettävä tämän päätöksen liitteen II vaatimukset.
2 artikla
Tämä päätös on osoitettu kaikille jäsenvaltioille.
Tehty Brysselissä 5 päivänä helmikuuta 1993.

Labels: 0
3
5
6